[{"text_idx": "#000002", "text": "O\u0302l rifynnau / Back issues"}, {"text_idx": "#000006", "text": "Rhai o Go\u0302r Cantre\u2019r Gwaelod"}, {"text_idx": "#000010", "text": "Cafwyd cyfraniad gwerthfawr gan y Parchg P L Lianzula i\u2019r oedfa gymun pnawn Sul yn Horeb. Anerchodd ar hanes sefydlu\u2019r Bedyddwyr yn Mizoram, ac ar gyflwr gobeithiol y grefydd Gristnogol yn India.Daeth a\u0302\u2019i anerchiad i ben a\u0302 gweddi rymus yn ei iaith ei hun."}, {"text_idx": "#000011", "text": "5 Gorffennaf Taith i Salem"}, {"text_idx": "#000012", "text": "Teithiodd 35 o aelodau Horeb, Bethel a ffrindiau i Salem, Cwm Nantcol ddydd Sul 5 Gorffennaf 2009.Cafwyd oedfa fendithiol dan arweiniad y Parchg Judith Morris, a bregethodd ar y testun: \u2018Tyrd i weld\u2019 Ioan 1:46. Darllenwyd o\u2019r Ysgrythur gan Isaias Grandis, o Drefelin yn y Wladfa, a chanwyd yr emyn \u2018Wel dyma hyfryd fan\u2019 gan Bryn Roberts. Cyflwynwyd yr emynau gan aelodau o Fethel a Horeb. Yr organydd oedd Ceris Gruffudd.Yn dilyn yr oedfa, difyr oedd gwrando ar ysgrifennydd Salem yn dweud hanes y capel a stori\u2019r llun enwog \u2018Salem\u2019 o waith Curnow Vosper.Mwynhawyd te blasus yn Yr Hen Feudy, Llanbedr, cyn cychwyn adref."}, {"text_idx": "#000014", "text": "27 Mehefin Ymwelwyr o Lesotho"}, {"text_idx": "#000023", "text": "Yn ystod yr wythnos 9-13 Ionawr, fel rhan o ddathliadau pen blwydd Festri Horeb yn 80 oed a chyfle i ymuno mewn prosiect arbennig gan Rhiannon Williams, trefnwyd arddangosfa o hen luniau a chreiriau yn ymwneud a\u0302 hanes y capel. Galwodd nifer o\u2019r aelodau a chyfeillion o bell ac agos i mewn i fwynhau paned o de a chyfle i hel atgofion."}, {"text_idx": "#000025", "text": "10 Mehefin Derfel a\u2019r Fflam Olympaidd"}, {"text_idx": "#000027", "text": "Ar o\u0302l treulio peth amser yn y ty\u0302 aethom draw i Gapel Pentregwyn, lle y cynhaliwyd oedfa dan arweiniad y Parchg Judith Morris. Cafwyd hwyl a bendith wrth ganu rhai o emynau enwog Pantycelyn i gyfeiliant ein horganydd Ceris Gruffudd. Cyflwynwyd rhodd fechan i Mr a Mrs Williams i ddiolch am eu caredigrwydd a\u2019u hamser."}, {"text_idx": "#000028", "text": "Ymlaen wedyn i Lanymddyfri lle y cawsom de blasus iawn yn y Tea Rooms, ynghyd a\u0302 phenillion gan Mairwen Jones, ac ymweliad a\u0302 Chapel Coffa Pantycelyn gerllaw. Trist meddwl fod yr adeilad mewn perygl o gael ei ddymchwel. Daeth y daith i ben ag ymweliad a\u0302 bedd Pantycelyn ym mynwent Eglwys Normanaidd Llanfair-ar-y-bryn. Fe\u2019n tywyswyd o gwmpas yr eglwys gan David Gealy a chawsom gyfle i weld y creiriau diddorol a\u2019r ffenestri lliw hardd a gwerthfawr."}, {"text_idx": "#000029", "text": "O gwmpas bedd William Williams, Pantycleyn"}, {"text_idx": "#000030", "text": "Meryl Thomas yn dangos sut i baratoi ar gyfer y Nadolig o flaen cynulleidfa Horeb a Bethel, Aberystwyth. Cafwyd gwersi defnyddiol iawn a chyfle i flasu\u2019r canlyniadau ar y diwedd."}]